१६ येशूको पुनर्जीवनले उहाँले सिकाउनुभएको सबै कुरा सही हो भन्ने ग्यारेन्टी दिन्छ। येशू पुनर्जीवित नभएको भए ख्रीष्टियनहरूको विश्वास र प्रचारकार्य बेकार हुने थियो भनेर पावलले लेखे। एक बाइबलविद्ले यस्तो लेखे, “ख्रीष्ट पुनर्जीवित भएको होइन भने . . . ख्रीष्टियनहरू सबै मूर्ख हुन्‌ र उनीहरूले झूटो कुरा पत्याइरहेका हुन्छन्‌।” येशू पुनर्जीवित नभएको भए सुसमाचारको विवरण शत्रुहरूले मारेको एउटा असल र बुद्धिमान्‌ मानिसको कथा मात्रै हुने थियो। तर येशू मृत्युबाट ब्यूँतनुभयो। यसले भविष्यबारे उहाँले बताउनुभएका कुरालगायत सबै कुरा सही हो भन्ने ग्यारेन्टी दिन्छ।—१ कोरिन्थी १५:१४, १५, २० पढ्नुहोस्।
